
Për miratimin e listës paraprake të pronave të paluajtshme publike, shtetërore, që transfErohen, në pronësi ose në përdorim të komunës së voskopit, qarku korçë

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, me propozimin e Ministrit të Pushtetit Vendor dhe të Decentralizimit, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transfrohen, në pronësi ose në përdorim të komunës së Voskopit, qarku Korçë, e cila i bashkëlidhet këtij vendimi.

Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë në juridiksionin territorial dhe administrativ të komunës së Voskopit, miratuar me vendimin nr.511, datë 18.7.2003 të Këshillit të Ministrave “Për miratimin e listës së inventarit të pronave të paluajtshme shtetërore të komunës Voskop”.
2. Ngarkohen Ministria e Pushtetit Vendor dhe e Decentralizimit dhe komuna e Voskopit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Fatos Nano

Lidhja 1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-3, 206-209
	Prona që përdoren në fushën e zhvillimit ekonomik.
	Në pronësi

	4-10
	Prona që përdoren për kryerjen e veprimtarive sociale-kulturore.
	Në pronësi

	11
	Monumente historike dhe kulturore dhe buste me interes vendor
	Në pronësi

	12-17
	Prona që përdoren për realizimin e funksioneve në fushën e shëndetit publik.
	Në pronësi

	18-19,22-24
	Rrugët e brendshme komunale dhe vendore
	Në pronësi

	41-47
	Varreza publike
	Në pronësi

	48-55
	Prona që përdoren për realizimin e programeve arsimore.
	Në pronësi

	56,58,59,61,63,64,66
	Prona që përdoren në fushën e bujqësisë dhe ushqimit (tokë produkteve).
	Në përdorim

	57,60,62,65,70,74,80,84,87
	Prona që përdoren në fushën e bujqësisë dhe ushqimit (tokë inproduktive dhe kanale të treta).
	Në pronësi

	203-205
	Kullota me interes vendor
	Në pronësi




